
ДО

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА

От Димитър Николов
Кмет на Община Бургас

Относно: Продажба на общинско жилище, находящо се в гр.Бургас, ж.к.“Славейков”, блок №17, вход 2, етаж 3, апартамент №7 (ляв), на наематели, настанени по административен ред
УВАЖАЕМИ  ОБЩИНСКИ СЪВЕТНИЦИ,

В Община Бургас са постъпили искания с вх.№94-01-19813/15.06.2015г. и вх.№94-01-19814/15.06.2015г. от Ирен Славкова Влахова и сина й Антон Антонов Калудов, за закупуване на общинско жилище, находящо се в гр.Бургас, ж.к.“Славейков”, блок №17, вход 2, етаж 3, апартамент №7 (ляв), със застроена площ 59,18 кв.м, ведно с 0,855 % ид.части от общите части на сградата (14,41 кв.м) и право на строеж върху общинска земя, с прилежащо избено помещение №43 с площ 5,88 кв.м, в което са настанени по административен ред, съгласно мои Заповеди №1203/20.05.2015г. и №1202/20.05.2015г.
С искане вх.№94-01-19813(02)/06.01.2016г. в Община Бургас заявителите са представили нотариално заверена декларация, видно от която желаят да закупят описаното жилище при равни квоти.  
Жилището се намира в дванадесет етажен жилищен блок, построен през 1984г. и се състои от дневна, спалня, кухня и сервизни помещения, подробно описано в Акт №8210/18.11.2015г. за частна общинска собственост, вписан в Служба по вписванията – гр.Бургас на 29.12.2015г., том 53, №103, вх. рег.№17942. Същото е отразено с идентификатор 07079.602.269.1.43 в одобрените кадастрална карта и кадастрални регистри (КККР) на гр.Бургас, при съседни самостоятелни обекти в сградата: на същия етаж – 07079.602.269.1.44 и 07079.602.269.1.9, под обекта – 07079.602.269.1.40, над обекта – 07079.602.269.1.46. 

Пазарната оценка на описания имот, изготвена от оценител на имоти, член на КНОБ, съгласно изискванията на чл.41, ал.2, във връзка с чл.22, ал.3 от ЗОС, е определена в размер на 61 815 (шестдесет и една хиляди осемстотин и петнадесет) лева.

Данъчната оценка на апартамента възлиза на 53 433,20 лева.

Със Заповед №1117/20.11.2000г. на Кмета на Община Бургас, Ирен Славкова Влахова и синът й Антон Антонов Калудов са настанени в цитираното общинско жилище, в което живеят без прекъсване повече от 5 години. 

Видно от служебна бележка с №952/27.07.2015г. на Директора на ОП „Общински имоти“ – Бургас, същите заплащат редовно наемната цена, изпълняват всички задължения, произтичащи от сключения договор за наем с Община Бургас, и съгласно Протокол №13/26.08.2015г. (т.17 и т.18), на комисия, назначена с моя Заповед №1431/10.06.2014г., наемателите отговарят на условията за закупуване на общинското жилище. 

Ето защо, предлагам Общински съвет – Бургас, на основание чл.21, ал.1, т.8 от Закона за местното самоуправление и местната администрация, чл.47, ал.1, т.3 и ал.2 от Закона за общинската собственост, чл.40 от Наредбата за условията и реда за установяване на жилищните нужди на граждани, настаняване под наем и продажба на общински жилища, и като взех предвид решение от 26.08.2015г. на комисията по чл.8, ал.1 от цитираната наредба, назначена с моя Заповед №1431/10.06.2014г., което подкрепям изцяло, да вземе следното  

Р  Е  Ш  Е  Н  И  Е:

1. Променя предназначението на общинско жилище, актувано с Акт №8210/18.11.2015г. за частна общинска собственост, вписан в Служба по вписванията – гр.Бургас на 29.12.2015г., том 53, №103, дв. вх. рег.№17942, представляващо апартамент в гр.Бургас, ж.к**, от „жилище за настаняване под наем на граждани с установени жилищни нужди“ в „жилище за продажба“.

2. Да се продаде на Ирен Славкова Влахова с ЕГН ******* и Антон Антонов Калудов с ЕГН ******** при равни квоти на собственост, общинско жилище, находящо се в гр.Бургас, ж.к.“Славейков *******, със застроена площ 59,18 (петдесет и девет цяло и осемнадесет) кв.м, ведно с 0,855 (нула цяло осемстотин петдесет и пет) % ид.части от общите части на сградата (14,41 кв.м) и право на строеж върху общинска земя, с прилежащо избено помещение №43 (четиридесет и три) с площ 5,88 (пет цяло осемдесет и осем) кв.м, с идентификатор 07079.602.269.1.43 (нула седем нула седем девет точка шест нула две точка две шест девет точка едно точка четири три) по одобрените КККР на гр.Бургас, при съседни самостоятелни обекти в сградата: на същия етаж – 07079.602.269.1.44, 07079.602.269.1.9, под обекта - 07079.602.269.1.40, над обекта - 07079.602.269.1.46, за сумата от 61 815 (шестдесет и една хиляди осемстотин и петнадесет) лева.

Приложение: Искания с вх.№94-01-19813/15.06.2015г. и №94-01-19814/15.06.2015г.; Заповеди №1117/20.11.2000г., №1202/20.05.2015г. и №1203/20.05.2015г. на Кмета на Община Бургас; Удостоверение за прекратяване на брак; Удостоверение за данъчна оценка изх. №ДО000038/ 04.01.2016г.; Пазарна оценка на оценител на имоти, член на КНОБ; Протокол №13/26.08.2015г. на комисията по чл.8 от Наредбата по чл.45а от ЗОС; Акт №8210/18.11.2015г. за частна общинска собственост, вписан в Служба по вписванията – гр.Бургас на 29.12.2015г., том 53, №103, вх. рег.№17942; Схема №15-492594-12.11.2015г. от СГКК – гр.Бургас; Служебна бележка  №952/27.07.2015г. от Директора на ОП „Общински имоти“ – Бургас; Искане с вх.№94-01-19813(2)/06.01.2016г.г., с приложена нотариално заверена декларация.

